1942 m. Lietuvos gyventojų surašymas

1942 m. Lietuvos gyventojų surašymas vyko 1942 m. gegužės 27 d. okupacinės vokiečių valdžios iniciatyva, siekiant nustatyti darbingos liaudies dydį. Neapskaičiuoti žydai ir Klaipėdos kraštas. Surašymas apėmė Lietuvos generalinę apygardą, jo duomenimis, Lietuvoje tuo metu gyveno, be žydų, apie 2,9 mln. žmonių: 81,1 proc. lietuvių, 12,1 proc. lenkų, 3 proc. rusų, 2,9 proc. baltarusių.Lietuvos istorija. XX amžius. ZymusZmones.lt (tikrinta 2021-09-11).

Surašymą vykdė Lietuvos statistikos valdyba, vadovaudamasi Pirmojo ir vidaus reikalų generalinio tarėjo 1942 m. balandžio 2 d. patvirtintais nuostatais dėl visuotinio Lietuvos generalinės srities gyventojų surašymo vykdymo.Archyvai.lt  (tikrinta 2021-09-11). Pasirengimas surašymui vyko keletą savaičių, tačiau, kaip pastebėjo lokalinę demografiją ir mažų miestelių istoriją nagrinėjęs istorikas Stanislovas Buchaveckas, ne visa to surašymo medžiaga pateko į archyvus, o ir rasti sąrašai yra su daugybe netikslumu, taisymų ir iškraipymų.Česlovas Iškauskas. Gyventojų surašymai: žmonės ant sumaišties bangų. 2012-05-27, Delfi.lt (tikrinta 2021-09-11).

 Rezultatai 

1942 m. gegužės 3 d. surašymo duomenimis gyveno 2,844 mln. žmonių, iš jų apie 46 000 žydų. Apskričių duomenys:

 Apygarda  Apskritis  Gyventojų, tūkst. Vilniaus miesto apygarda  Vilnius  146,3 Vilniaus krašto apygarda  Ašmenos apskritis  95,5 Eišiškių apskritis  60,9 Svyrių apskritis  77,6 Švenčionių apskritis  107,9 Trakų apskritis  108,5 Vilniaus apskritis  149,8 Kauno miesto apygarda  Kaunas  113,9 Kauno krašto apygarda  Alytaus apskritis  116,9 Kauno apskritis  132,8 Kėdainių apskritis  89,5 Lazdijų apskritis  44,4 Marijampolės apskritis  102,4 Šakių apskritis  62,8 Vilkaviškio apskritis  86,7 Šiaulių krašto apygarda  Kretingos apskritis  104,5 Mažeikių apskritis  74,9 Raseinių apskritis  114,6 Šiaulių apskritis  219,9 Tauragės apskritis  118,0 Telšių apskritis  88,9 Panevėžio krašto apygarda  Biržų apskritis  95,5 Panevėžio apskritis  155,9 Rokiškio apskritis  75,9 Ukmergės apskritis  121,6 Utenos apskritis  91,9 Zarasų apskritis  61,1

 Išnašos 

 Nuorodos 
 Lietuvos gyventojų dinamika XX a. viduryje
 Visuotinis Lietuvos generalinės srities gyventojų surašymas 1942 m. gegužės mėn. 27 d. Kaunas, 1942.